Donald Fagen

Donald Jay Fagen (født 1948) er en amerikansk musiker og låtskriver, som kanskje er mest kjent som et av hovedmedlemmene av Steely Dan. Etter at Walter Becker døde i september 2017, er Fagen det eneste faste medlemmet av Steely Dan.

Sammen med Walter Becker startet han Steely Dan i 1972. De to utgjorde kjernen i gruppen og skrev sammen alle låtene til bandet. Becker spilte bass, og Fagen keyboard, og i tillegg sang han. Etter hvert forlot de andre medlemmene Steely Dan, og gruppen ble mer et studioprosjekt for Becker og Fagen. I 1982 ble gruppen oppløst, og Fagen gav ut sitt første soloalbum, The Nightfly, som solgte veldig bra.

I 1980-årene var han med på diverse prosjekter, og kom først i 1993 ut med en ny plate, Kamakiriad. I midten av 1990-årene ble Steely Dan gjenforent og samarbeidet med Becker ble gjenopptatt. 

Han gjennomførte sin første soloturné i 2006. Fagen vant i 2007 en Grammy som produsent av surround-lyden på sitt tredje soloalbum Morph the Cat.

 Diskografi 
for album med Steely Dan, se Steely Dans diskografi
 The Nightfly (1982)
 Kamakiriad (1993)
 Morph the Cat (2006)
 Sunken Condos (2012)

Referanser

 Kilder 
 Grammy.com - tidligere vinnere: Donald Fagen (surround producer) Morph the Cat

 Eksterne lenker 




 Komplett diskografi 
 Donald på nytt eventyr

Kategori:Steely Dan
Kategori:Låtskrivere fra USA
Kategori:Sangere fra USA
Kategori:Keyboardister fra USA
Kategori:Plateprodusenter fra USA
Kategori:Medlemmer av Rock and Roll Hall of Fame (gruppemedlem)
Kategori:Grammy Award-vinnere
Kategori:Personer fra Passaic